wickkiey/tamil-wikipedia-chunked huggingface dataset:
# உருத்ர மகாலய கோயில்

**உருத்ர மகாலய கோயில்** (*Rudra Mahalaya Temple*) இந்திய மாநிலமான குசராத்தின் பதான் மாவட்டத்தில் உள்ள சித்தபூரில் அழிக்கப்பட்ட / இடிந்துபோன கோயில் வளாகமாகும். இதன் கட்டுமானம் பொ.ஊ. 943 இல் மூலராஜாவால் தொடங்கப்பட்டு பொ.ஊ. 1140 இல் சோலாங்கி வம்சத்தின் ஆட்சியாளரான செயசிம்ம சித்தராசனால் முடிக்கப்பட்டது. இது மேலும் உருத்ர மாலா எனவும் அழைக்கப்படுகிறது.  
தில்லி சுல்தான் அலாவுதீன் கில்சி, பின்னர் குசராத் சுல்தான் முகலாம் அகமது ஷா (1410–1444) ஆகியோரால் இந்த இந்துக் கோவில் அழிக்கப்பட்டது. மேலும், கணிசமாக பகுதிகள் இடிபாடுகளாயின. மேலும் அதன் ஒரு பகுதியை நகரத்தின் பள்ளிவாசலாக மாற்றப்பட்டது. சபை மசூதியாகப் பயன்படுத்தப்படும் வளாகத்தின் மேற்குப் பகுதியில் இரண்டு தாழ்வாரங்களும் முன்னர் மத்திய கட்டமைப்பைத் தாங்கி நின்ற நான்கு தூண்களும் இன்னும் நிற்கின்றன.
# உருத்ர மகாலய கோயில்

## வரலாறு

சித்தபூர், வரலாற்று ரீதியாக *சிறீஸ்தல்* என்று அழைக்கப்படுகிறது. அதாவது "ஒரு பக்தியுள்ள இடம்" என்பதாகும். சோலாங்கி வம்சத்தின் ஆட்சியாளர்களின் கீழ் இருந்த சித்தபூர் 10 ஆம் நூற்றாண்டில் ஒரு முக்கிய நகரமாக இருந்தது. பத்தாம் நூற்றாண்டில் (பொ.ஊ. 943) குசராத்தின் சோலாங்கி வம்சத்தின் நிறுவனரான மூலராஜா, உருத்ரா மகாலயக் கோயிலின் கட்டுமானத்தைத் தொடங்கினார். இளமை பருவத்தில், மன்னர் தனது தாய்மாமனைக் கொன்று, அவரது சிம்மாசனத்தைக் கைப்பற்றினார். மேலும் தனது தாயின் குடும்பத்தினர் அனைவரையும் கொலை செய்தார். வயதான காலத்தில் அவரது குற்றங்கள் அவரது மனதில் பெரும் பாரமாகத் தொங்கின. இதற்காக யாத்திரை மேற்கொண்டார். தொலைதூரத்திலிருந்து பிராமணர்களுக்கு ஆதரவாக இருந்தார். அவர்களில் ஒரு குழுவினருக்கு இவர் சிறீஸ்தலைக் கொடுத்தார். மேலும் தனது மகன் சாமுண்டராஜாவிடம் இராச்சியத்தை அளித்துவிட்டு (பொ.ஊ. 996) ஓய்வு பெற்றார். ஆனால் கோயில் வளாகம் பொ.ஊ. 1140 வரை முடிக்கப்படவில்லை. மூலராஜா தனது முந்தைய பாவங்களுக்குப் பரிகாரம் செய்வதற்காக அங்கு ஒரு சன்னதியைக் கட்ட உத்தரவிட்டதாக காலனித்துவ ஆதாரங்கள் கூறுகின்றன. ஆனால் அவரது ஆட்சிக்கு முன்பே அந்த இடத்தில் கோயில் இருந்திருக்கலாம். பன்னிரண்டாம் நூற்றாண்டில் ஏற்கனவே இருந்த கட்டிடம் அகற்றப்பட்டு, தற்போதுள்ள அடித்தளத்தின் மேல் புதிய வளாகம் கட்டப்பட்டதாக தொல்லியல் சான்றுகள் தெரிவிக்கின்றன. 12 ஆம் நூற்றாண்டில், பொ.ஊ. 1140 இல், செயசிம்ம சித்தராசன் (1094–1144) கோயில் வளாகத்தை முழுமைப்படுத்தினார். பின்னர், இது சித்தபூரின் பிரதான கோயில் வளாகமாக மாறியது.
# உருத்ர மகாலய கோயில்

## நூலியல்

-
This article incorporates text from a publication now in the பொது உரிமைப் பரப்பு:
# சித்தபூர்

**சித்தபூர்** (Siddhpur), சித்பூர் எனவும் அறியப்படும் இது இந்திய மாநிலமான குசராத்தின் பதான் மாவட்டத்தில் அமைந்துள்ள ஒரு நகராட்சி ஆகும். இது இருக்கு வேதத்தில் குறிப்பிடப்பட்டிருக்கும் கண்ணுக்குப் புலனாகாத சரசுவதி ஆறங்கரையில் அமைந்துள்ள ஒரு வரலாற்று இடமாகும். இது பண்டைய சரசுவதி ஆற்றின் எஞ்சியிருக்கும் பகுதியாகக் கருதப்படுகிறது.
# சித்தபூர்

## வரலாறு

சித்தபூர் வரலாற்று ரீதியாக 'சிறிஸ்தல்' என்று அழைக்கப்பட்டது. அதாவது "ஒரு பக்தியுள்ள இடம்" என்பதாகும்.  
பத்தாம் நூற்றாண்டில் (கி.பி 943), சோலாங்கி வம்சத்தின் நிறுவனர் மூலராஜா, உருத்ரா மகாலய கோயிலைக் கட்டத் தொடங்கினார்.
# சித்தபூர்

## புள்ளிவிவரங்கள்

2001 ஆம் ஆண்டு இந்திய மக்கள் தொகை கணக்கெடுப்பின்படி, சித்தபூரில் 53,581 மக்கள் தொகை இருந்தது. அவர்களில் 52% ஆண்களும் 48% பெண்களும் இருந்தனர். சித்தபூரின் சராசரி கல்வியறிவு விகிதம் 71% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 77%, ,பெண் கல்வியறிவு 64%. சித்தபூரில், மக்கள் தொகையில் 12% 6 வயதுக்குட்பட்டவர்கள்.
# சித்தபூர்

## ஆர்வமுள்ள இடங்கள்

- இந்தியத் தொல்லியல் துறையின் கீழ் இங்கு இரண்டு பாதுகாக்கப்பட்ட தேசிய நினைவுச்சின்னங்கள் உள்ளது.உருத்ரா மகாலய கோயிலின் இடிபாடுகளும், அதன் மேற்குப்பகுதியில் கட்டப்பட்டுள்ள ஒரு பள்ளிவாசல்.
- பிந்து சரோவர்: இது ஒரு சிறிய செயற்கைக் குளமாகும். இதைப்பற்றியக் குறிப்புகள் இருக்கு வேதத்தில் குறிப்பிடப்பட்டுள்ளது. மேலும் இது இந்துக்களால் பக்தியுள்ளதாகக் கருதப்படுகிறது. இந்து இறையியலின் படி, ஐந்து புனித ஏரிகள் உள்ளன; கூட்டாக பஞ்ச்-சரோவர் (ஐந்து ஏரிகள்) என்று அழைக்கப்படுகிறது; மானசரோவர், பிந்து சரோவர், நாராயணன் சரோவர், பம்பா சரோவர் மற்றும் புஷ்கர் சரோவர்ஆகியன. பாகவத புராணத்திலும் இவைகளைப் பற்றி குறிப்பிடப்பட்டுள்ளன. இந்து நாட்காட்டியின் கார்த்திகை மாதத்தில், இறந்த தாய்மார்களுக்கான சடங்குகளைச் செய்வதற்காக ஆண்டுதோறும் ஆயிரக்கணக்கான மக்கள் இங்கு வருகை தருகிறார்கள், இதனால் தாய்மார்களுக்கான சிரார்த்தம் செய்யப்படுகிறது.
- ஐரோப்பிய செல்வாக்குமிக்க கட்டிடக்கலைகளில் உள்ள போரா அவேலிகள் (மாளிகைகள்) பெரும்பாலும் தாவூதி போரா வர்த்தக சமூகத்தைச் சேர்ந்தவை, மேலும் 18 மொஹல்லாக்கள் அல்லது நஜாம்புரா மற்றும் ஹசன்புராவில் உள்ள பகுதிகளில் அமைந்துள்ளன். அவர்கள் மர கட்டிடக்கலை மற்றும் உள்துறை அலங்காரத்திற்கு பெயர் பெற்றவர்கள் ஆவர்.
- அர்வதேசுவர் சிவன் கோயில்: நாத சம்பிரதாயத்தின் ஒரு பழங்கால இடமாகும்.
- முகமது அலி கோபுரம்: கடிகார கோபுரம், போரா தொழிலதிபர் முகமது அலி என்பரல் ரூ. 15000 செலவில் கட்டப்பட்டு, பரோடா ஆட்சியின் போது 1915 ஏப்ரல் 4 அன்று திறக்கப்பட்டது.
- சிறீஸ்தல் சங்கராலே (சித்தபூர் அருங்காட்சியகம்)
# முரினா

***முரினா*** (*Murina*) என்பது வெஸ்பர் வௌவால்களின் ஒரு பேரினமாகும்.
# முரினா

## வகைப்பாட்டியல்

- *முரினா ஈனியா* - வெண்கல குழாய்-மூக்கு வௌவால்
- *முரினா அன்னமிடிகா*
- *முரினா அவுராட்டா* - சிறிய குழாய்-மூக்கு வௌவால்
- *முரினா பாலென்சிசு* - பாலா குழாய்-மூக்கு வௌவால்
- *முரினா பீல்செபப்* - பீல்செபூப்பின் குழாய்-மூக்கு வௌவால்
- *முரினா பைகோலர்* - இரு வண்ணக் குழாய்-மூக்கு வௌவால்
- *முரினா சினரேசியா* - ஆஷி-சாம்பல் குழாய்-மூக்கு வௌவால்
- *முரினா சைக்ளோடிசு* - வட்ட-காது குழல்-மூக்கு வௌவால்
- *முரினா எலிரி* - எலரியின் குழாய்-மூக்கு வௌவால்
- *முரினா பேன்ஜிங்ஷானென்சிசு* (<small>ஹி, சியாவோ & ஜாவ், 2016</small> )
- *முரினா பியோனே*
- *முரினா ஃப்ளோரியம்* - புல்லாங்குழல் மூக்கு வௌவால்
- *முரினா ப்ளோரியம் ப்ளோரியம்*
- *முரினா ப்ளோரியம் லனோசா*
- *முரினா ப்ளோரியம் டாக்ஸோபீ*
- *முரினா புசுகா* - மங்கலான குழாய்-மூக்கு வௌவால்
- *முரினா கிராசிலிசு* - மெல்லிய குழாய்-மூக்கு வௌவால்
- *முரினா ஹார்பியோலாய்டுகள்*
- *முரினா அரிசோனி* - ஹாரிசனின் குழாய்-மூக்கு வௌவால்
- *முரினா ஹில்ஜெண்டோர்ஃபி* - ஹில்ஜெண்டோர்ஃப் குழாய்-மூக்கு வௌவால்
- *முரினா ஹட்டோனி* - ஹட்டனின் குழாய்-மூக்கு வௌவால்
- *முரினா ஹட்டோனி ஹட்டோனி*
- *முரினா ஹட்டோனி ரூபெல்லா*
- *முரினா ஜெயந்தியானா* ஜெயின்தியா குழல் மூக்கு வௌவால்
- *முரினா* *கோண்டுமென்சுசு* <small>(சன், சோர்பா, தூ, மற்றும் மோட்டோகாவா, 2015)</small>
- *முரினா லுகோகாசுடர்* - கிரேட்டர் குழாய்-மூக்கு *வௌவால்*
- *முரினா லுகோகாஸ்டர் லுகோகாஸ்டர்*
- *முரினா லுகோகாஸ்டர் ரூபெக்சு*
- *முரினா லோரெலியா*
- *முரினா ப்ளூவியாலிசு* மழைக்காட்டு குழல் மூக்கு வௌவால்
- *முரினா புட்டா* - தைவான் குழல் மூக்கு வௌவால்
- *முரினா ரெகோண்டிடா*
- *முரினா ரோசெண்டாலி* - கில்டட் குழாய்-மூக்கு வௌவால்
- *முரினா ரியுக்யுவானா* - ரியுக்யூ குழாய்-மூக்கு வௌவால்
- *முரினா சுய்லா* - பழுப்பு குழல்-மூக்கு வௌவால்
- *முரினா சுல்லா சுய்லா*
- *முரினா சூலா கேன்சென்சு*
- *முரினா டெனெப்ரோசா* - இருண்ட குழாய்-மூக்கு வௌவால்
- *முரினா டைன்சா*
- *முரினா தூபினாரிசு* - இசுகல்லி குழல்-மூக்கு வௌவால்
- *முரினா உசுரியென்சிசு* - உசுரி குழாய்-மூக்கு வௌவால்
- *முரினா வால்ஸ்டோனி* - வால்ஸ்டனின் குழாய்-மூக்கு வௌவால்
# ஹர்பியோலா

***ஹர்பியோலா (Harpiola)*** என்பது முரினினே வௌவால் துணைக்குடும்ப பேரினம் ஆகும். இது துணைப் பேரினமாகவும் கருதப்படுகிறது. இந்த துணைக் குடும்ப வௌவால்களாக பீட்டரின் குழாய்-மூக்கு வௌவால் (*ஹர்பியோலா கிரைசியா* ) மற்றும் பார்மோசன் தங்கக் குழல் வௌவால் (*ஹர்பியோலா ஐசோடான்*) ஆகும்.
# அரிசந்த் தாகூர்

**அரிசந்த் தாகூர்** (**Harichand Thakur**) (11 மார்ச் 1812 – 5 மார்ச் 1878), பிரித்தானிய இந்தியாவின் வங்காள மாகாணத்தில் வாழ்ந்த ஒடுக்கப்பட்ட நாமசூத்திரர் இந்து சமய மக்களின் சமூகத் தகுதியை மேம்படுத்தும் நோக்கில் இந்து சமயத்தின் வைணவத்தை அடிப்படையாகக் கொண்ட மாத்துவ மகாசங்கத்தை நிறுவினார்.
# அரிசந்த் தாகூர்

## வாழ்க்கை

வைணவ்க் குடும்பத்தில் 1812-ஆம் ஆண்டில் அரிசந்த் தாகூர் தற்போதைய வங்காளதேசத்தின் கோபால்கஞ்ச் மாவட்டத்தில் உள்ள ஓரகண்டி எனும் ஊரில் தாகூர் சமூகத்தில் பிறந்தார்.  
ஆத்ம தர்சனம் பெற்ற அரிசந்த் தாகூர் தன்னை, ஒடுக்கப்பட்ட மக்களின் விடுதலைக்காக, பகவான் விஷ்ணுவின் அவதாரமாக அவதரித்தாக உணர்ந்து கொண்டார்.  
அரிசந்த் தாகூர் இந்து சமயத்தின் வைணவ தத்துவத்தை அடிப்படையாகக் கொண்டு மாத்துவ மகாசங்கம் எனும் அமைப்பை நிறுவினார். இந்த அமைப்பில் வங்காள மாகாணத்தில் வாழ்ந்த தீண்டக்கதகாத மற்றும் ஒடுக்கப்பட்ட நாமசூத்திரர்கள் எனும் சமூகத்தினர் சேர்ந்தனர். மாத்துவ மகாசங்கம் இந்து சமூகத்தில் சாதிய ஒடுக்குமுறையை எதிர்த்ததுடன், ஒடுக்கப்பட்ட மக்களின் கல்வி மற்றும் சமூக முன்னேற்றத்திற்கு வழிவகுத்தது. இதனால் பிற ஒடுக்கப்பட்ட சமூகத்தினரும் அரிசந்த் தாகூர் நிறுவிய மாத்துவ மகாசங்கத்தில் இணைந்தனர்.  
அரிசந்த் தாகூரைப் பின்பற்றும் சமூகத்தினர் அவரை கடவுளாகவே பார்த்தனர். அரிசந்த் தாகூர் - ஜெகத் மாதா சாந்தி தேவி தம்பதியருக்கு இரண்டு மகன்கள் இருந்தனர். தாகூர் 1878-இல் பரித்பூர் மாவட்டத்தில் மறைந்தார்.
# அரிசந்த் தாகூர்

## மரபுரிமைப் பேறு

அரிசந்த் தாகூரின் மறைவிற்குப் பின்னர், அவரது மகன்களில் ஒருவரான குருசந்த் தாகூர், ஒடுக்கப்பட்ட நாமசூத்திரர் மக்களின் கல்வி வளர்ச்சிக்காக பல கல்வி நிறுவனங்களை நிறுவினார்.வரலாற்று ஆசிரியர் சேகர் பன்தோபாத்தியாவின் கூற்றுபடி, குருசந்த் தலைமையிலான நாமசூத்திரர்களின் மாத்துவ மகாசங்கம், 1872-இல் சாதிய எதிர்ப்பு இயக்கத்துடன் தொடர்புடையது என்பதால், அதன் கோட்பாட்டு ஒத்திசைவு மற்றும் நிறுவனம் உந்துதலை அடைந்தது.இந்து சமயக் கருத்துகள் கலந்த சாதிய வேறுபாடுகளை நீக்கும் தாகூர், தலித் இலக்கியங்களைப் படைத்ததுடன், நாமசூத்திரர் சமூகத்தில் மாத்துவ பூசாரிகளையும் உருவாக்கினார்.
# அரிசந்த் தாகூர்

## இதனையும் காண்க

- நாமசூத்திரர்
- மாத்துவ மகாசங்கம்
# மாத்துவ மகாசங்கம்

**மாத்துவ மகாசங்கம்** (**Matua Mahasangha** அல்லது **MMS**) பிரித்தானிய இந்தியாவின் வங்காள மாகாணத்தில் (தற்கால இந்தியாவின் மேற்கு வங்காளம் மற்றும் வங்காளதேசம்) வாழும் சமூகத்தில் ஒடுக்கப்பட்ட நாமசூத்திரர் மக்களின் சமூகம், சமயம் மற்றும் கல்வி மேம்பாட்டிற்காக, அரிசந்த் தாகூர் என்பவரால் 1860-ஆம் ஆண்டில் நிறுவப்பட்ட இந்து சமயத்தின் வைணவப் பிரிவு அமைப்பாகும். அரிசந்த் தாகூரின் போதனைகள் ஒடுக்கப்பட்ட மக்களின் கல்வி மற்றும் சமூக மேம்பாட்டிற்கும் முக்கியத்துவம் வாய்ந்தவையாக உள்ளதுடன், சமயம் சமூக மோதலை முடிவுக்குக் கொண்டுவருவதற்கான உத்திகளையும் கொண்டுள்ளது.  
மாத்துவ சங்கத்தின் சமய நோக்கு, கிருஷ்ண நாமத்தை வாய் விட்டு பஜனை செய்யும் பக்தி யோகத்தின் மூலம் ஒருவனது ஆன்மா முக்தி அடையும் என்ற நம்பிக்கைக் கொண்டுள்ளது. 19-ஆம் நூற்றாண்டில் மாத்துவ சங்கத்தின் பக்தர்கள் கூட்டமாக கூடி, ஹரியின் பெயரை உரக்க உச்சரிப்பர்.  
1947-இல் இந்தியப் பிரிவினைக்குப் பின்னர், அன்றைய கிழக்கு பாகிஸ்தானில் (இன்றைய வங்காளதேசம்) வாழ்ந்த பெரும்பாலான மாத்துவ மகாசங்கத்தினர் இந்தியாவின் மேற்கு வங்காளத்தில் புலம் பெயர்ந்தனர்.
# மாத்துவ மகாசங்கம்

## வரலாறு

நாமசூத்திரர் சமூகத்தில், வேளாண் குடியில் பிறந்தவர் அரிசந்த் தாகூர். இவரது சீடர்கள் இவரை ஆத்ம தரிசனம் பெற்றவராகவும் கிருஷ்ணரின் அவதாரமாகவும், நாமசூத்திர மக்களின் விடுதலைக்காக அவதரித்தாகவும் கருதினர். அரிசந்த் தாகூர் இந்து சமயத்தின் வைணவத்தின் மாத்துவப் பிரிவை நிறுவியவர்.
# மாத்துவ மகாசங்கம்

## இதனையும் காண்க

- நாமசூத்திரர்
- அரிசந்த் தாகூர்
- கௌடிய வைணவம்
# பிலவ ஆண்டு

**பிலவ ஆண்டு** என்பது தமிழ்ப் புத்தாண்டில் பிரபவ ஆண்டு துவங்கி அறுபது ஆண்டுகள் என ஆண்டு வட்ட முறையில் வரக்கூடிய ஆண்டுகளில் முப்பத்தைந்தாம் ஆண்டாகும். இந்த ஆண்டை செந்தமிழில் **கீழறை** என்றும் குறிப்பர்
# பிலவ ஆண்டு

## பிலவ ஆண்டு வெண்பா

பிலவ ஆண்டு எப்படிப்பட்டது என்பது குறித்து இடைக்காட்டுச் சித்தர் இயற்றியதாக கூறப்படும் வெண்பா
<poem>
பிலவத்தின்மாரி கொஞ்சம் பீடைமிகும் ராசர்
சலமிகுதிதுன்பந் தருக்கும் நலமில்லை
நாலுகாற்சீவனெல்லாம் நாசமாம் வெள்ளாண்மை
பாலுமின்றிச் செய்புவனம் பாழ்
</poem>
இந்தப் பாடலின்படி இந்த ஆண்டு பிறப்பின்போது சூரியனுக்கும், சந்திரனுக்கும் இடையில் சுக்கிரன் இருப்பதால் மழைவளம் இருக்கும். இதனால் நல்ல விளைச்சல் இருக்கும். அரசனாக செவ்வாய் வருவதால் உலகெங்கும் நிம்மதியற்ற நிலை நீடிக்கும். மக்கள் ஒருவித அச்சத்துடன் வாழ்வர். ஒரு பக்கம் மழையும் மறுபக்கம் வறட்சியும், தீயினால் அழிவுகளும், நிலச்சரிவுகளும் ஏற்படும்.
# பெகிடோல்

***பெகிடோல்** (Pheidole)* என்பது மைமிசினே எனப்படும் எறும்புத் துணைக்குடும்பத்தில் உள்ள பேரினம் ஆகும். இந்த பேரினம் பரவலாகவும், சுற்றுச்சூழல் ரீதியாகவும் ஆதிக்கம் செலுத்தும் பல சிற்றினங்களைக் கொண்டுள்ளது. இதில் ஆயிரத்திற்கும் மேற்பட்ட சிற்றினங்கள் உள்ளன. முதன் முதலில் அமெரிக்காவில் தோன்றிய இந்தப் பேரினத்தின் சிற்றினங்கள் பல இன்று உலகம் முழுவதும் பரவியுள்ளது.
# பெகிடோல்

## காலனி அமைப்பு

பெரும்பாலான இனங்கள் *பெகிடோல்* சிற்றினங்களில் பல்லுருத்தோற்றம் கொண்ட கூட்டமைப்பினைக் கொண்டவை. இதனுடைய கூட்டமைப்பில் இருவகையான வேலைக்கார எறும்புகள் உள்ளன. இவை "சிறிய" எண்ணிக்கையிலான வேலைக்கார எறும்புகள் "பெரிய" எண்ணிக்கையிலான வேலைக்கார எறும்புகள் அல்லது "வீரர்கள்" ஆவர். வீரர்கள் பொதுவாக உடல் அளவோடு ஒப்பிடுகையில் மிகப் பெரிய தலையுடன் கீழ்த்தாடையினையும் கொண்டுள்ளன.  
கூடுதலாக, மற்ற எறும்பு இனங்களைப் போலவே, ஒரு கூட்டமைப்பில் ஒன்று அல்லது ஒன்றுக்கு மேற்பட்ட இராணிகள் இருக்கலாம். மேலும் முதிர்ந்த கூட்டமைப்பில், இறகுகளுடைய கன்னி எறும்புகள், ஆண் எறும்புகளுடன் காணப்படும்.
# பெகிடோல்

## வீரர்கள்

தனித்துவமான பெரிய அளவிலான வேலைக்கார எறும்புகள் - வீரர்கள், கொண்டுள்ள பெரிய தலை காரணமாக, இந்த இனத்திற்கான பெயரான *பெகிடோல்* "பெரிய தலை எறும்புகள்" என்ற புனைபெயரைப் பெற்றுத்தந்துள்ளனர். *பெகிடோல்* கூட்டமைப்பின் முக்கிய வேலைக்கார எறும்புகளாகவும். இவர்கள் கடுமையானவையாகத் தோன்றினாலும், பெரும்பாலும் மிகவும் கூச்ச சுபாவமுடையவை. மேலும் ஆபத்துக்காலங்களில் முதலில் தப்பி ஓடுபவர்களாக உள்ளனர். பல *பெகிடோல்* இனங்கள் பெரிய தொழிலாளர்கள் மீது முட்டையிடும் ஒட்டுண்ணி ஃபோரிட் ஈக்களின் இரையாகும். இந்த ஈக்களின் குடம்பிகள் முக்கியமாகப் பாதிக்கப்பட்டவர்களின் தலை சூழுறைகளில் வளர்கின்றன. இறுதியில் இவை தலையினைத் துண்டித்துவிடுகின்றன.  
பெரும்பாலான சந்தர்ப்பங்களில், பெரிய வேலைக்கார எறும்புகள், கூட்டுக்குள் பெரிய உணவுப் பொருட்களை உடைக்க அல்லது வெளியில் விதைகள் போன்ற பெரிய பொருட்களை எடுத்துச் செல்லும் வேலையினைச் செய்கின்றன. பல *பெகிடோல்* இனங்கள் சுற்றுச்சூழல் ரீதியாக முக்கியமான விதை நுகர்வோர்களாக உள்ளன ("அறுவடை செய்பவர்கள்").
# பெகிடோல்

## சிற்றினங்கள்

இந்த பேரினத்தில் சுமார் 1,000 க்கும் மேற்பட்ட இனங்கள் உள்ளன. அவற்றில் சில:  
- பெகிடோல் அக்குலேட்டா
# எமெரி விதி

**எமெரி விதி** (*Emery's rule*) என்பது பூச்சியியல் வல்லுநர் கார்லோ எமெரியால் முன்மொழியப்பட்ட பரிணாமம் குறித்தி உயிரியல் விதிகளுள் ஒன்றாகும்.
# எமெரி விதி

## விளக்கம்

1909ஆம் ஆண்டில், பூச்சியியல் வல்லுநர் கார்லோ எமெரி , பூச்சிகளிடையே சமூக ஒட்டுண்ணிகளாக இருப்பவை ஒட்டுண்ணி இனங்கள் அல்லது பேரினங்களுடன் நெருங்கிய தொடர்புடையவையாக இருக்கின்றன (எ.கா., க்ளெப்டோபராசைட்டுகள் ) என்று குறிப்பிட்டார். காலப்போக்கில், இந்த இன உறவுமுறை பல கூடுதல் நிகழ்வுகளில் அங்கீகரிக்கப்பட்டுள்ளன. மேலும் இத்தொடர்பு இப்போது **எமெரி விதி** என்று அழைக்கப்படுகிறது. இது ஹைமனோப்டெராவின் பல்வேறு உயிரலகுகளில் மிகவும் பிரபலமானது. எடுத்துக்காட்டாக, சமூக குளவியான *டோலிச்சோவ்சுபுலா அடெல்டெரினா* இதன் பேரினத்தின் பிற சிற்றினங்களான, *டோலிச்சோவ்சுபுலா நார்வேஜிகா* மற்றும் *டோலிச்சோவ்சுபுலா அரினேரியா* மீது ஒட்டுண்ணி வாழ்க்கை வாழ்கிறது. எமரியின் விதி பூஞ்சை, சிவப்புப் பாசி மற்றும் புல்லுருவி போன்ற பிற திணை உயிரினங்களுக்கும் பொருந்தும். இந்த முறையின் முக்கியத்துவமும் பொதுவான பொருத்தமும் இன்னும் விவாதங்களுக்குரிய விடயமாகவே இருக்கின்றன. ஏனெனில் பல விதிவிலக்குகளும் இதில் உள்ளன. இருப்பினும் இந்த நிகழ்வு நிகழும்போது ஒரு பொதுவான விளக்கம் என்னவென்றால், ஒட்டுண்ணிகள் ஓம்புயிரி இனங்களுக்குள்ளேயே சூழ்நிலைத் தகவுத்திறன் ஒட்டுண்ணிகளாகத் தொடங்கியிருக்கலாம் (சில வகை தேனீக்களில்). சிற்றினங்களுக்கிடையேயான ஒட்டுண்ணியாக நன்கு அறியப்பட்டவை, பின்னர் இனப்பெருக்க ரீதியாகத் தனிமைப்படுத்தப்பட்டு, மூதாதையர் இனங்களிலிருந்து பிரிந்தன (மாற்றுவழிச் சிற்றினம் தோன்றல்).  
ஒரு ஒட்டுண்ணி இனம் அதன் புரவலருக்கு ஒரு தொகுதிப் பிறப்பில் சகோதர குழுவாக இருக்கும்போது, அந்த உறவு எமரியின் விதியினை "கண்டிப்பாக" கடைப்பிடிப்பதாகக் கருதப்படுகிறது. ஒட்டுண்ணி ஓம்புயிருடன் நெருங்கிய உறவினராக இருக்கும். ஆனால் சகோதரி இனங்கள் அல்ல. இந்த உறவு விதிக்கு "தளர்வான" பின்பற்றலில் உள்ளது.
# அலெக்சேய் நவால்னி

**அலெக்சேய் அனத்தோலியெவிச் நவால்னி** அல்லது **அலெக்சி நவால்னி** (*Alexei Anatolievich Navalny*; ; 4 சூன் 1976 – 16 பெப்ரவரி 2024) உருசியாவின் எதிர்க்கட்சித் தலைவரும், வழக்கறிஞரும், ஊழலுக்கு எதிரான செயற்பாட்டாளரும், வலைத்தளப் பதிவரும் ஆவார். இவர் உருசியாவின் எதிர்காலம் என்ற அரசியல் கட்சியின் தலைவராக 2018-ஆம் ஆண்டு முதல் செயல்படுகிறார். நவால்னியின் யூடியூப் சானலுக்கு 6 மில்லியனுக்கு மேற்பட்ட பயனர்களும், டுவிட்டர் கணக்கை 2 மில்லியன் பயனர்களும் பின்பற்றுகிறார்கள்.
மேற்படி ஊடகங்கள் வழியாக உருசியாவில் விளாதிமிர் பூட்டின் அரசு செய்து வரும் ஊழல்களை வெளிப்படுத்தி இடித்துரைக்கிறார். மேலும் ஊழல்களுக்கு எதிரான அமைப்புகளைத் திரட்டி, ஆளும் அரசுக்கு எதிரான போராட்டங்களை முன்னெடுக்கிறார். சூலை 2013-இல் அலெக்செ நவால்னி மோசடி குற்றத்திற்காக இடைநீக்கம் செய்யப்பட்ட தண்டனை பெற்றார். 2013-இல் நவால்னி மாஸ்கோ நகர மேயர் தேர்தலில் போட்டியிட்டு 27% வாக்குகளைப் பெற்று இரண்டாம் இடம் பெற்றார்.  
நவால்னி உருசிய, உக்ரைனிய மரபுகளைச் சேர்ந்தவர். 1998 இல் உருசிய மக்கள் நட்புறவுப் பல்கலைக்கழகத்தில் சட்டம் படித்துப் பட்டம் பெற்றார். 2010-இல் புலமைப்பரிசில் பெற்று யேல் பல்கலைக்கழகம் சென்றார்.  
2020 ஆகத்து மாதத்தில், நஞ்சூட்டப்பட்ட நிலையில் மருத்துவமனையில் அனுமதிக்கப்பட்டார். இதற்கு எதிர்ப்புத் தெரிவித்து, ஐரோப்பிய ஒன்றியம், பிரித்தானியா, ஐக்கிய அமெரிக்கா ஆகியன உருசிய மூத்த அதிகாரிகளின் மீது பயணத் தடைகளை அறிவித்தன. இதற்கிடையில், பூட்டினின் ஊழல்களை விளக்கி நவால்னி *பூட்டினின் அரண்மனை* என்ற ஆவணம் ஒன்றை வெளியிட்டதை அடுத்து, நாடு முழுவதும் ஆர்ப்பாட்டங்கள் இடம்பெற்றன. 2021 பெப்ரவரியில் இவரது ஒத்திவைக்கப்பட்ட சிறைத்தண்டனைக்குப் பதிலாக இரண்டரை ஆண்டுகள் தொழிலாளர் சீர்திருத்தக் குடியேற்றத்தில் வைக்கப்பட்டார். பன்னாட்டு மன்னிப்பு அவை இவரை மனச்சாட்சியின் கைதிகளின் பட்டியலில் வகைப்படுத்தியது. 2021 அக்டோபரில், இவரது மனித உரிமைச் செயற்பாடுகளுக்காக சாகரவ் பரிசு வழங்கப்பட்டது.  
திசம்பர் 2023 இல், நவால்னி சிறையில் இருந்து கிட்டத்தட்ட மூன்று வாரங்கள் காணாமல் போனார், பின்னர் யமலோ-நேனெத்தில் உள்ள புதிய ஆர்க்டிக் வட்ட சிறையில் மீண்டும் தோன்றினார். 2024 பிப்ரவரி 16 அன்று, நவால்னி தனது 47-வது அகவையில் இறந்துவிட்டதாக உருசிய சிறைத்துறை தெரிவித்தது.
# அலெக்சேய் நவால்னி

## நஞ்சூட்டப்படல் மற்றும் மீட்பு

20 ஆகஸ்டு 2020 அன்று தென்மத்திய உருசியாவின் தோம்ஸ்க் நகரத்திலிருந்து மாஸ்கோ நகரத்திற்கு வானூர்தியில் சென்று கொண்டிருந்த நவால்னிக்கு தீடீரென உடல் நலக்குறைவு ஏற்பட்டதால், வழியில் உள்ள ஓம்ஸ்க் நகரத்தில் விமானம் தரையிறக்கப்பட்டு மருத்துவமனையில் அனுமதிக்கப்பட்டார். நவால்னி மருத்துவமனையில் கத்திக்கொண்டே தாம் இறந்து கொண்டிருப்பதாக மருத்துவர்களிடம் கூறினார். காலையில் நவால்னி வானூர்தியில் ஏறுவதற்கு முன்னர் வானூர்தி நிலையத்தில் தேனீர் மட்டும் அருந்தினார் என்றும் அப்போது தேனீரில் நஞ்சு கலக்கப்பட்டிருக்கலாம் என அவருடைய உதவியாளர் கூறினார். மருத்துவர்களும் நவால்னி குருதியில் நஞ்சு இருந்த தடயத்தை இரத்தப் பரிசோதனையில் கண்டறிந்தனர். ஜெர்மனியால் அனுப்பபட்ட வானூர்தியில் ந்வால்னியை ஏற்றி பெர்லின் மருத்துவமனைக்கு அனுப்பப்பட்டார். 24 ஆகஸ்டு 2020 அன்று பெர்லின் மருத்துவர்கள் நவால்னி உடலில் நஞ்சு ஏற்றப்பட்டு இருந்ததை உறுதிப்படுத்தினர்.
# அலெக்சேய் நவால்னி

## நஞ்சூட்டப்படல் மற்றும் மீட்பு

### நாடு திரும்பல் மற்றும் சிறையில் அடைத்தல்

ஜெர்மனியில் மருத்துவ சிகிச்சையில் உடல் நலம் தேறிய நவால்னி, 17 சனவரி 2021 அன்று மாஸ்கோ திரும்பினார். பிப்ரவரி 2021-இல் நவால்னி மீது நிலுவையில் பழைய குற்றச்சாட்டுகளுக்காக உருசியாவின் காவல்துறையினர் நவால்னியைக் கைது செய்து சிறையில் அடைத்தனர். உருசியாவை ஆளும் விளாதிமிர் பூட்டின் அரசின் மனிதாபிமானமற்ற செயல்களை கண்டித்து, நவால்னி 31 மார்ச் 2021 முதல் சிறையில் உண்ணாநோன்பு இருந்து வருகிறார். இதனால் நவால்னியின் சிறுநீரகம் செயலிழக்கக்கூடும் எனவும், எந்நேரமும் மாரடைப்பு ஏற்படலாம் எனவும் சமீபத்திய ரத்தப் பரிசோதனை முடிவுகள் காட்டுவதாக அவரது மருத்துவர்கள் எச்சரித்தார்கள்.  
சிறையில் அடைக்கப்பட்ட நவால்னிக்கு உரிய மருத்துவ சிகிச்சை வழங்கவும், சிறையிலிருந்து விடுவிக்கவும் 20 ஏப்ரல் 2021 அன்று ருசியா முழுவதும் போராட்டம் நடத்திய நவால்னியின் ஆதரவாளர்களில் 1,700 பேர் கைது செய்யப்பட்டனர்.  
அதிபர் புதினை கடுமையாக விமர்சித்து வரும் எதிர்கட்சித் தலைவர் அலெக்சேய் நவால்னி சிறையில் உயிரிழந்தால், கடுமையான பின் விளைவுகளைச் சந்திக்க நேரிடும் என உருசியாவை அமெரிக்கா எச்சரித்தது.
# அலெக்சேய் நவால்னி

## ஊழல் வழக்கில் 13 ஆண்டுச் சிறை

அலெக்சி நவால்னி மீது ஊழல் குற்றச்சாட்டு உள்ளிட்ட பல்வேறு குற்றச்சாட்டுகள் முன்வைக்கப்பட்டன. அவருக்கு இரண்டரை ஆண்டு சிறை தண்டனை விதிக்கப்பட்டது. இதனை அடுத்து அலெக்ஸி சிறையில் தண்டனை அனுபவித்து வந்தார். தற்போதைய விளாடிமிர் புடின் அரசு, அலெக்ஸி மீது வேறு பல குற்றச்சாட்டுகளை முன்வைத்தது. இந்த வழக்கை விசாரித்த நீதிபதி அவருக்கு 13 ஆண்டுகள் சிறை விதித்து உத்தரவிட்டார்.
# அலெக்சேய் நவால்னி

## விருதுகளும் பரிசுகளும்

### சாகரவ் பரிசு

ஐரோப்பிய ஒன்றியத்தால் வழங்கப்படும் 2021-ஆம் ஆண்டிற்கான சாகரவ் பரிசு சிறையில் அடைக்கப்பட்டுள்ள அலெக்சேய் நவால்னிக்கு வழங்கப்பட்டது.
# விக்கிப்பீடியா:Statistics/weekly/18-Apr-2021
| 215 | 106.51.107.111 | 0 | 1 | 0 | 0 | 0 | 0 | 0 | 1 | 39 |  |
| 216 | 2401:4900:3385:50E5:1:0:9A1E:AEC7 | 0 | 1 | 0 | 0 | 0 | 0 | 0 | 1 | 9 |  |
| 217 | 42.106.178.54 | 0 | 1 | 0 | 0 | 0 | 0 | 0 | 1 | 0 |  |
| 218 | 2401:4900:258C:F9D0:73A2:ACE6:A4E2:2B24 | 0 | 1 | 0 | 0 | 0 | 0 | 0 | 1 | 0 |  |
| 219 | Iamvickyav | 0 | 0 | 0 | 0 | 0 | 0 | 1 | 1 | 0 |  |
| 220 | 2401:4900:4DDF:3C46:802:10E:E139:B40A | 0 | 1 | 0 | 0 | 0 | 0 | 0 | 1 | 30 |  |
| 221 | 2401:4900:234C:2291:66B9:E73E:E26D:8418 | 0 | 1 | 0 | 0 | 0 | 0 | 0 | 1 | 146 |  |
| 222 | 2409:4072:6C88:75:0:0:E9C8:2F0F | 0 | 1 | 0 | 0 | 0 | 0 | 0 | 1 | 4 |  |
| 223 | 2409:4072:6C93:A154:0:0:524A:A605 | 0 | 1 | 0 | 0 | 0 | 0 | 0 | 1 | 1 |  |
| 224 | 2401:4900:230B:3CF6:407B:49E:5E51:DA93 | 0 | 1 | 0 | 0 | 0 | 0 | 0 | 1 | 0 |  |
| 225 | Gv. Anbarasu | 0 | 0 | 0 | 0 | 0 | 0 | 1 | 1 | 0 |  |
| 226 | 2401:4900:2329:F78:2:2:7364:A5E | 0 | 1 | 0 | 0 | 0 | 0 | 0 | 1 | 18 |  |
| 227 | 2409:4072:6E92:2C4B:2A31:5070:2C4E:A7AD | 0 | 1 | 0 | 0 | 0 | 0 | 0 | 1 | 43 |  |
| 228 | 2402:3A80:1941:F04D:5D7C:98E0:BA83:EDF8 | 0 | 1 | 0 | 0 | 0 | 0 | 0 | 1 | 55 |  |
| 229 | 106.222.124.163 | 0 | 1 | 0 | 0 | 0 | 0 | 0 | 1 | 0 |  |
| 230 | 2401:4900:4839:D214:0:0:1239:8CC2 | 0 | 1 | 0 | 0 | 0 | 0 | 0 | 1 | 55 |  |
| 231 | Shawnmadhan | 0 | 1 | 0 | 0 | 0 | 0 | 0 | 1 | 0 |  |
| 232 | 2409:4072:13:BEF9:92DB:2C38:6067:24E2 | 0 | 1 | 0 | 0 | 0 | 0 | 0 | 1 | 0 |  |
| 233 | 2409:4072:88:D24F:22D9:86A5:B0F2:2B57 | 0 | 1 | 0 | 0 | 0 | 0 | 0 | 1 | 0 |  |
| 234 | 2409:4072:6D9C:5914:0:0:58B:B90C | 0 | 1 | 0 | 0 | 0 | 0 | 0 | 1 | 0 |  |
| 235 | 206.87.121.99 | 0 | 1 | 0 | 0 | 0 | 0 | 0 | 1 | 4 |  |
| 236 | Ratheef Ahammed Refuon | 0 | 1 | 0 | 0 | 0 | 0 | 0 | 1 | 0 |  |
| 237 | 2401:4900:4DDA:37F5:65AA:1670:C54A:3C88 | 0 | 1 | 0 | 0 | 0 | 0 | 0 | 1 | 28 |  |
| 238 | NordNordWest | 0 | 1 | 0 | 0 | 0 | 0 | 0 | 1 | 0 |  |
| 239 | 2402:3A80:1911:57E3:B16A:4EDC:E756:F827 | 0 | 1 | 0 | 0 | 0 | 0 | 0 | 1 | 1 |  |
| 240 | 103.134.180.14 | 0 | 1 | 0 | 0 | 0 | 0 | 0 | 1 | 9 |  |
| 241 | 2409:4072:E8F:551A:B87F:8F7E:494:84F7 | 0 | 1 | 0 | 0 | 0 | 0 | 0 | 1 | 123 |  |
| 242 | 2409:4072:6D8B:846:2D42:BE66:F535:2165 | 0 | 1 | 0 | 0 | 0 | 0 | 0 | 1 | 0 |  |
| 243 | 2409:4072:6D03:F9ED:6581:5CCF:BB09:E7EC | 0 | 1 | 0 | 0 | 0 | 0 | 0 | 1 | 28 |  |
| 244 | Risto Tapani Rekola | 0 | 1 | 0 | 0 | 0 | 0 | 0 | 1 | 65 |  |
| 245 | 2409:4072:6C98:71F8:0:0:E4A:6A10 | 0 | 1 | 0 | 0 | 0 | 0 | 0 | 1 | 58 |  |
| 246 | 2409:4072:609A:3312:3E32:124E:B914:E842 | 0 | 1 | 0 | 0 | 0 | 0 | 0 | 1 | 10 |  |
| 247 | 2401:4900:4DDA:A6B:E99D:8963:4960:DC0A | 0 | 1 | 0 | 0 | 0 | 0 | 0 | 1 | 33 |  |
| 248 | Muffes Mohamed Asan | 0 | 1 | 0 | 0 | 0 | 0 | 0 | 1 | 0 |  |
| 249 | Vijayattur | 0 | 1 | 0 | 0 | 0 | 0 | 0 | 1 | 0 |  |
| 250 | 2401:4900:4D40:9A1E:94EF:1CB:A4FF:851B | 0 | 1 | 0 | 0 | 0 | 0 | 0 | 1 | 0 |  |
| 251 | 106.198.8.4 | 0 | 1 | 0 | 0 | 0 | 0 | 0 | 1 | 0 | } |
# இருள் (மலையாளத் திரைப்படம்)

**இருள்** (*Irul*) என்பது 2021 ஆம் ஆண்டு வெளியான இந்திய மலையாள மர்ம குற்றவியல் பரப்பப்பூட்டும் திரைப்படமாகும், நசீப் யூசுப் இசுதீன் இயக்கியுள்ள இந்த படத்தை அன்டோ ஜோசப் பிலிம் கம்பெனி மற்றும் பிளான் ஜே ஸ்டுடியோஸ் இணைந்து தயாரிதுள்ளன. இதில் பகத் பாசில், சௌபின் சாகிர், தர்ஷனா ராஜேந்திரன் ஆகியோர் நடித்துள்ளனர். இப் படம் 2 ஏப்ரல் 2021 அன்று நெட்ஃபிக்சில் வெளியானது.
# இருள் (மலையாளத் திரைப்படம்)

## கதை

எழுத்தாளரும் தொழிலதிபருமான அலெக்ஸ் பரயிலும், அவரது காதலி அர்ச்சனா பிள்ளையும் செல்பேசிகள் இல்லாமல் வார இறுதியில் பயணம் மேற்கொள்ள திட்டமிடுகின்றனர். திட்டமிட்டவாறு பயணத்தை மேற்கொள்கின்றனர். ஆனால் வழியில், அவர்களின் மகிழுந்து பழுதடைகிறது. ஜோடிகள் அருகிலுள்ள வீட்டில் தஞ்சம் புகுகின்றனர். வீட்டு உரிமையாளர் அவர்களை வரவேற்கிறார் புயல் காரணமாக தொலைபேசி இணைப்பு செயல்படவில்லை என்று கூறி, இரவு தங்க அனுமதிக்கிறார். ஒரு தொடர் கொலையாளியை மையமாகக் கொண்ட அலெக்ஸின் புத்தகமான குறித்து மூவரும் உரையாடுகின்றனர்.  
இதற்கிடையில் வீட்டில் மின் இணைப்பு அறுபடுகிறது. அந்த இருள் மாளிகையின் நிலவறையில் ஒரு பெண் கொலையுண்டு கிடப்பது தெரியவருகிறது. அங்கிருக்கும் ஒருவர்தான் கொலையை நிகழ்த்தியவர் என்பதும், கொலையாளி தொடர் கொலைகளை செய்பவன் என்றும் என்பதும் தெரிய வருகிறது. இதன் பிறகு அங்கு நிகழும் நிகழ்வுகளில் தொடர் கொலையாளி யார் என்பதில் கண்டடைவதில் ஏற்படும் மோதலும். அதில் உள்ள புதிர் முடிச்சுகளின் அவிழ்ப்பும் அடுத்தடுத்த காட்சிகளில் வேகமெடுக்கின்றன.
# இருள் (மலையாளத் திரைப்படம்)

## நடிகர்கள்

- பகத் பாசில் - உன்னி
- சௌபின் சாகிர் - அலெக்ஸ் பரயில்
- தர்சனா ராஜேந்திரன் - அர்ச்சனா பிள்ளை
- ஜீபா ஜான் - வாணி பாலன்
- மஷர் ஹம்சா - புத்தக கடை ஊழியர்கள்
# இருள் (மலையாளத் திரைப்படம்)

## தயாரிப்பு

பாலிவுட் படங்களான *கை போ சே, ஹேப்பி நியூ இயர், ரெயிஸ், நியூட்டன்* போன்றவற்றில் உதவி இயக்குநராக பணியாற்றிய நசீப் யூசுப் இசுதீன், 2020 செப்டம்பரில் பகத் பாசில், சௌபின் சாகிர், தர்ஷனா ராஜேந்திரன் ஆகியோர் நடிக்க ஈருல் வித் பிளான் ஜே ஸ்டுடியோஸ் தயாரிக்கும் படத்தின் வழியாக நசீப் இயக்குநராக அறிமுகமாவதாக அறிவித்தார். இப்படமானது மூன்று முக்கிய கதாபாத்திரங்களை மட்டுமே கொண்டிருக்கும் "பரபரப்பூட்டும் மர்ம" படம் என்று கூறப்படது. படத்தின் படப்பிடிப்பு 16 செப்டம்பர் 2020 அன்று குட்டிக்கனத்தில் துவங்கியது. படத்தின் படப்பிடிப்பானது ஒரே கட்டமாக 30 நாட்கள் நடந்ததாக கூறப்படுகிறது, படத்தின் பெரும்பகுதி உள்ளரங்கில் எடுக்கபட்டது. மேலும் கரோனா பாதுகாப்பு நெறிமுறைகளுக்கு இணங்க படமாக்கப்பட்டது. கரோனா ஊரடங்கின்போது படமாக்கப்பட்ட பாசிலின் இரண்டாவது படம் இது. படக் குழு 20 அக்டோபர் 2020 அன்று படத் தயாரிப்பை முடித்தது.
# இருள் (மலையாளத் திரைப்படம்)

## வெளியீடு

இந்த படத்திற்கான முன்னோட்டத்தை நெட்ஃபிக்ஸ் இந்தியா 2021 மார்ச் 18 அன்று வெளியிட்டது. 2021 ஏப்ரல் 2 ஆம் நாள் நெற்ஃபிளிக்சு மூலம் படம் வெளியானது.
# இந்தியாவில் அருகிய பாலூட்டி இனங்கள்

**இந்தியாவில் அருகிய பாலூட்டி இனங்கள்** (*Endangered mammals of India*) என்பது இந்தியாவில் உள்ள பாலூட்டி இனங்களில் பன்னாட்டு இயற்கை பாதுகாப்புச் சங்கத்தின் (ஐ.யூ.சி.என்) செம்பட்டியலில் அருகிய இனம் பட்டியலிடப்பட்ட விலங்குகளைக் குறிப்பதாகும்
# இந்தியாவில் அருகிய பாலூட்டி இனங்கள்

## பின்னணி

இந்தியாவில், பாலூட்டிகளில் 410 சிற்றினங்கள், 186 பேரினங்களின் கீழும், 45 குடும்பங்களாக 13 வரிசையில் வகைப்படுத்தப்பட்டுள்ளன. இவற்றில் கிட்டத்தட்ட 89 சிற்றினங்கள் பன்னாட்டு இயற்கை பாதுகாப்பு சங்கத்தின் (ஐ.யூ.சி.என்) செம்ப்பட்டியலில் (ஐ.யூ.சி.என் 2006) அருகிய இனமாகப் பட்டியலிடப்பட்டுள்ளன. இந்தியாவில், உள்நாட்டில் அழிந்து வரும் இரண்டு இனங்களான சிவிங்கிப்புலி*, அசினோனிக்சு ஜுபாடசு* மற்றும் காண்டாமிருகம், *ரைனோசெரோசு சோண்டிகசு* உள்ளன.  
முதுகு நாணிகளில் பாலூட்டிகள் என்ற வகுப்பு பாற்சுரப்பிகளின் இருப்பு மூலம் வகைப்படுத்தப்படுகின்றன. பாற்சுரப்பிகள் மூலம் பெண் விலங்குகள் குழந்தைகளின் ஊட்டச்சத்துக்காகப் பால் உற்பத்தி ஊட்டுகின்றன. முடி அல்லது மென்மயிர் இருப்பு; சிறப்புப் பற்கள்; மூளையில் ஒரு நியோகார்டெக்ஸ் பகுதி இருப்பது, மற்றும் எண்டோடெர்மிக் அல்லது மூளையினால் ஒழுங்குபடுத்தப்பட"சூடான-இரத்தம் கொண்ட" உடல், நான்கு அறைகள் கொண்ட இதயம் உட்பட எண்டோடெர்மிக் மற்றும் சுற்றோட்ட தொகுதி பாலூட்டிகளின் பொதுப் பண்புகளாகும். பாலூட்டிகளில் சுமார் 5,500 சிற்றினங்கள் (மனிதர்கள் உட்பட), சுமார் 1,200 பேரினங்கள், 152 குடும்பங்கள் மற்றும் 46 வரிசை வரை வகைப்படுத்தப்பட்டுள்ளன.
# இந்தியாவில் அருகிய பாலூட்டி இனங்கள்

## அருகிய பாலூட்டிகள்

- ஆசியப் பொன்னிறப் பூனை (*கேப்டோபுமா டெம்மினிக்கி*)
- ஆசியச் சிங்கம் (*பே. லி. பெர்சிகா*)
- இந்திய காட்டுக் கழுதை (*ஈக்குஅசு ஹெமினொசு குர்*)
- செந்நாய் (*கு. அல்பினசு*)
- ஆசியக் கறுப்புக் கரடி (*Ursus thibetanus*)
- வங்காளப் புலி (*Panthera tigris tigris*)
- பெங்டாங் (*Bos javanicus*)
- வங்காள நரி (*Vulpes bengalensis*)
- தாமின் மான் (*Panolia eldi eldi*)
- இமயமலை பழுப்புக் கரடி (*Ursus arctos isabellinus*)
- பழுப்பு பனை புனுகுப்பூனை (*Paradoxurus jerdoni*)
- காட்டு நீர்நாய் (*Amblonyx cinereus*)
- படைச்சிறுத்தை (*Neofelis nebulosa*)
- நீர்நாய் (*Lutra lutra*)
- ஆசிய காட்டுப்பூனை (*Felis lybica ornata*)
- ஆவுளியா / கடல்பசு (*Dugong dugon*)
- தென்னாசிய ஆற்று ஓங்கில் (*Platanista gangetica*)
- இந்தியக் காட்டெருது (*Bos gaurus*)
- தங்க நிற மந்தி (*Trachypithecus geei*)
- கோரல் (*Nemorhaedus goral*)
- இந்திய மூக்குக்கொம்பன் (*Rhinoceros unicornis*)
- இந்திய ஓநாய் (*Canis lupus pallipes*)
- Himalayan marten (*Martes flavigula*)
- இமயமலை கத்தூரி மான் (*Moschus chrysogaster*)
- இமயமலை மூஞ்சூறு (*சோரிகல்சு நைக்ரென்சென்சு*)
- ஹிஸ்பிட் முயல் (*Caprolagus hispidus*)
- ஹுலக் கிப்பான் (*Hoolock hoolock*)
- இந்திய யானை (*Elephas maximus indicus*)
- பொன்னிறக் குள்ளநரி (*Canis aureus*)
- காசுமீர் மான் / Hangul (*Cervus affinis hanglu*)
- இந்தியச் சிறுத்தை (*Panthera pardus fusca*)
- சிங்கவால் குரங்கு (*Macaca silenus*)
- மலபார் புனுகுப் பூனை (*Viverra civettina*)
- பளிங்குப் பூனை (*Pardofelis marmorata*)
- நீலகிரி மந்தி (*Presbytis johni*)
- நீலகிரி மார்டென் (*Martes gwatkinsi*)
- நீலகிரி வரையாடு (*Hemitragus hylocrius*)
- குள்ள காட்டுப் பன்றி (*Porcula salvania*)
- செந்நரி (*Vulpes vulpes montana*)
- சிவப்பு பாண்டா (*Ailurus fulgens*)
- துரும்பன் பூனை (*Prionailurus rubiginosa*)
- மலையாடு (*Nemorhaedus sumatraensis*)
- தேன் கரடி (*Melursus ursinus ursinus*)
- ஆற்று நீர்நாய் (*Lutrogale perspicillata*)
- பனிச்சிறுத்தை (*Panthera uncia*)
- Stump-tailed macaque (*Macaca arctoides*)
- சதுப்புநில மான்/ Barasingha (*Rusa duvauceli duvauceli*)
- டக்கின் (*Budorcas taxicolor*)
- திபெத்து காட்டு கழுதை (*ஈகுவசு கியாங்*)
# இமயமலை மூஞ்சூறு

**இமயமலை மூஞ்சூறு** *(Himalayan shrew)(சோரிகல்சு நைக்ரென்சென்சு)* என்பது பூடான், சீனா, இந்தியா, மியான்மர், மற்றும் நேபால் காணப்படும் மூஞ்சூறு ஆகும். சோரிகுலசு பேரினத்தின் கீழ் இந்தச் சிற்றினம் மட்டுமே தற்பொழுது உள்ளது. இருப்பினும் *நெக்டோகேலினி*, *சோட்சிகோ* மற்றும் *எபிசோரிகல்சு* தென்கிழக்காசியாவில் காணப்படுகிறது. ஏற்படும், புதைபடிவ ஐரோப்பிய இனமான *அசோரிகுலசி* பேரினமும் முன்பு சேர்க்கப்பட்டிருந்தது.
# இசா பசந்து ஜோசி

**இசா பசந்து ஜோசி** (Isha Basant Joshi பிறப்பு **இஷா பசாந்த் முகாண்ட்** ; 31 டிசம்பர் 1908) ஓர் இந்திய நிர்வாக சேவை அதிகாரி மற்றும் எழுத்தாளர் ஆவார். இவர் ஈஷா ஜோசி என்ற பெயரில் புத்தகங்களை வெளியிட்டார். இந்தியாவின் லக்னோவில் உள்ள *லா மார்டினியர் பெண்கள் உயர்நிலைப்பள்ளியின்* *பாஸ்டியன் ஆஃப் தெ பிரித்தானிய* பள்ளியில் அனுமதிக்கப்பட்ட முதல் இந்தியர் இவர். பிரித்தானிய இந்தியாவின் முதல் பெண் நிர்வாக நிர்வாக அதிகாரி ஆவார்.
# இசா பசந்து ஜோசி

## ஆரம்பகால வாழ்க்கை மற்றும் கல்வி

ஜோசி 1908 டிசம்பர் 31 அன்று பிறந்தார். லக்னோவின் *லா மார்டினெர்* பெண்கள் உயர்நிலைப் பள்ளியில் படித்த பிறகு, இசபெல்லா தோபர்ன் கல்லூரி மற்றும் லக்னோ பல்கலைக்கழகத்தில் கல்வி பயின்றார். இவர் பிரிட்டனில் உயர் படிப்பை மேற்கொண்டார்.
# இசா பசந்து ஜோசி

## தொழில் வாழ்க்கை

சுதந்திர இந்தியாவின் முதல் பெண் ஐ.ஏ.எஸ் அதிகாரியான ஜோசி நீதித் துறை நடுவராகவும் பின்னர் டெல்லியில் உதவி ஆணையராகவும் நியமிக்கப்பட்டார். இவர் பல்வேறு துறைகளில் மூத்த மற்றும் கவுரவ பதவிகளை வகித்தார்
# இசா பசந்து ஜோசி

## முக்கிய படைப்புகள்

- *தெ ஜுவல் இன் தெ கேஸ் அ*
- *ண்ட் அதர் ஸ்டோரிஸ் , *
- *ஸ்பின்ட்ரிஃப்ட்: போயம்ஸ்,, 1994, ரைட்டர்ஸ் ஒர்க்ஷாப் *
- *சான்டுயரி , போயம்ஸ், 1987*
# கீதா சானே

**கீதா** **ஜனார்தன் சானே** (Geeta Janardan Sane தேவநாகரி : गीता जनार्दन साने) (1907 &#x2013; 1991) இந்தியாவின் மகாராஷ்டிராவைச் சேர்ந்த ஒரு பெண்ணிய எழுத்தாளர் ஆவார்.
# கீதா சானே

## ஆரம்ப கால வாழ்க்கை

சானே அமராவதியில் பிறந்தார். இவரது தந்தை ஒரு ஆசிரியராக இருந்தார், பின்னர் அவர் ஒரு வழக்கறிஞராக பயிற்சி பெற்றார். சானேவின் பெற்றோர் இருவரும் முற்போக்குச் சிந்தனை கொண்டவர்கள் ஆவர். அவர்கள் தங்கள் மகள்களின் திருமணங்களை எந்த மத சடங்குகளும் இல்லாமல் நடத்தினர்.  
நாக்பூர் பல்கலைக்கழகத்தில் படிக்கும் மாணவர்களில், சானே அறிவியலில் இளங்கலைப் பட்டம் பெற்ற முதல் பெண் ஆவார். இவருக்கு முன்பு, அந்த பல்கலைக்கழகத்தில் பெண்கள், அந்தக் காலங்களில் இந்தியாவின் பிற பல்கலைக்கழகங்களைப் போலவே, கலைப் பிரிவுகளையே பெரும்பாலும் பயின்றனர். பட்டம் பெற்ற பிறகு, இவர் கணிதம் கற்பித்தார்.
# கீதா சானே

## முற்போக்கான கருத்துக்கள்

தனது கல்லூரி நாட்களில், சானே மார்க்சியத்தால் ஈர்க்கப்பட்டாரை.  
ஒரு பெண்ணியவாதியாக, இவர் பெண்வழி திருமண முறையை ஆதரித்தார். 26 வயதில் நரசிம்ம தகம்வர் என்ற வழக்கறிஞரை மணந்த பின்னர் தனது கடைசி பெயரான சானேவை தக்க வைத்துக் கொண்டார், மகாராஷ்டிராவில் திருமணமான பெண்கள் தங்கள் நெற்றியில் ஒரு குக்கா புள்ளியை வைப்பது மற்றும் அவர்களின் புனித திருமண நிலைக்கு அடையாளமாக *ஒரு மங்கல்சூத்ராவை அணிவது* போன்ற சமூக வழக்கத்தை விட்டுவிட வேண்டும் என்று அவர் வாதிட்டார்.
# கீதா சானே

## படைப்புரிமை

பின்வருவது அவரது சில புதினங்கள், அவற்றில் பெரும்பாலானவை பெண்ணிய கருப்பொருள்களைக் கொண்டன.  
- *நிகாலதி ஹிரகானி* (निखळती) (1935)
- *வதலேலா வ்ருக்ஷா* (वठलेला) (1936)
- *ஹிராவலிகாலி* (हिरवळीखाली) (1936)
- *அவிஷ்கர்* (आविष्कार) (1939)
- *பெரிவாலா* (फेरीवाला) (1939)
- *துக் அனி தாஹி.நார்* (धुके आणि दहिंवर) (1942)
- *தீபஸ்தம்பா* (दीपस्तम्भ) (1950)
# வெரா கெட்ராய்ட்ஸ்

இளவரசி **வெரா இக்னாடிவ்னா கெட்ராய்ட்ஸ்** (; இலக்கியப் புனைப் பெயர் **செர்ஜி கெட்ராய்ட்ஸ்** ; 7 ஏப்ரல் 1870 / 19 ஏப்ரல் 1870 - மார்ச் 1932) ஓர் உருசியாவின் முதல் பெண் இராணுவ அறுவை சிகிச்சை நிபுணராகவும், அறுவை சிகிச்சையில் முதல் பெண் பேராசிரியராகவும், உருசியப் பேரரசின் அரண்மனையில் மருத்துவராக பணியாற்றிய முதல் பெண்மணியும் ஆவார்.  
ஒரு மாணவர் இயக்கத்தில் இவர் ஈடுபட்டதைத் தொடர்ந்து, உருசியாவில் தனது படிப்பை முடிக்க முடியவில்லை. வெளிப்படையாக அகனளாக இருந்தபோதிலும், ஒழுங்கமைக்கப்பட்டத் திருமணத்தில் நுழைந்தார். இது வேறொரு பெயரில் கடவுச் சீட்டைப் பெற்று நாட்டை விட்டு வெளியேற அனுமதித்தது. சுவிட்சர்லாந்தில், இவர் சீசர் உரூக்ஸின் மருத்துவப் படிப்புகளில் சேர்ந்து, 1898இல் பட்டமும் பெற்றார். பின்னர், உரூக்ஸின் உதவியாளராகவும் பணிபுரிந்தார். ஆனால் தனது குடும்பத்தில் ஏற்பட்ட நோய்கள் காரணமாக உருசியாவுக்குத் திரும்பினார்.  
ஒரு இளம் மருத்துவராக, இவர் சுகாதாரம், ஊட்டச்சத்து மற்றும் சுகாதாரம் ஆகியவற்றின் குறைந்த தரத்தில் அக்கறை கொண்டிருந்தார். மேலும் நிலைமைகளை மேம்படுத்த பரிந்துரைகளை வழங்கினார். உருசிய-சப்பானிய போரில், இவர் நிறுவப்பட்ட கொள்கைக்கு எதிராக வயிறு அறுவை சிகிச்சைகளை மேற்கொண்டார். இது போர்க்கள மருத்துவம் செய்யப்படும் விதத்தில் மாற்றத்திற்கு வழிவகுத்தது. தனது போர்ச் சேவைக்காக மிகவும் பாராட்டப்பட்ட இவர், முதலாம் உலகப் போர் வெடிக்கும் வரை அரச சபையில் மருத்துவராக பணியாற்றினார். உருசியாவின் பேரரசியான சாரினா அலெக்சாந்திராவுக்கும் அவரது மகள்களுக்கும் செவிலியர்களாக பயிற்சி அளித்தார்.  
உருசியப் புரட்சியின் தொடக்கத்தில், இவர் போர்முனைக்குச் சென்றார். போரில் காயமடைந்த இவர், கீவ்வுக்கு வெளியேற்றப்பட்டார். அங்கு இவர் ஒரு மருத்துவராகவும் கல்வியாளராகவும் தனது பணியை மீண்டும் தொடங்கினார். 1921ஆம் ஆண்டில், கீவ் மருத்துவ நிறுவனத்தில் குழந்தை அறுவை சிகிச்சை முறையைக் கற்பிக்க இவர் பணியமர்த்தப்பட்டா. இரண்டு ஆண்டுகளுக்குள் மருத்துவப் பேராசிரியராக நியமிக்கப்பட்டார். அந்த நேரத்தில் சோவியத் தூய்மைப்படுத்துதல் 1930 இல் அவரை பதவியில் இருந்து நீக்கியது. மேலும், இவருக்கு ஓய்வூதியத்தையும் மறுத்தது. இவர், 1932இல் கருப்பை புற்றுநோயால் இறக்கும் வரை சுயசரிதை புதினக்களை எழுதுவதில் தனது கவனத்தைத் திருப்பினார்.
# வெரா கெட்ராய்ட்ஸ்

## தேர்ந்தெடுக்கப்பட்ட படைப்புகள்

1928 ஆம் ஆண்டில் சொந்தமாக, 58 விஞ்ஞான ஆவணங்களை வெளியிட்டார். அதில் பொது அறுவை சிகிச்சையை கையாளும் கட்டுரைகளும் பாடப்புத்தகங்களும், அத்துடன் முகம் மற்றும் பல் புனரமைப்பு, இராணுவ களப்பணி மற்றும் குழந்தை அறுவை சிகிச்சை ஆகியவையும் அடங்கும். இவரது பெரும்பாலான படைப்புகள் உருசிய மொழியில் வெளியிடப்பட்டன. சில பிரெஞ்சு, ஜெர்மன் அல்லது சுவீடிய மொழி<nowiki/>களில் வெளியிடப்பட்டன.
# சந்தபாய்

பண்டித பிரம்மச்சாரினி **சந்தபாய்** (Chandabai 1880-1977) ஒரு சமண அறிஞர் மற்றும் இந்தியாவில் பெண்கள் கல்வியின் முன்னோடியாக இருந்தார். இந்தியாவின் மிகப் பழமையான மகளிர் வெளியீடான *ஜெயின் மஹிலதர்ஷின் நிறுவனர் ஆவார்* .
# சந்தபாய்

## குடும்பம்

இவர் விருந்தாவன், உத்தரப் பிரதேசத்தில் ஒரு குறிப்பிடத் தகுந்த நபர் மற்றும் இந்திய சுதந்திரத்தின் ஆதரவாளரான நாராயணதாஸ் அகர்வாலின் மகள் ஆவார். இவருக்கு 11 வயதாக இருக்கும் போது 18 வயதான ஜமீந்தாரின் பேரனான தர்மகுமார் என்பவரைத் திருமணம் செய்து கொண்டார். இவர் திருமணம் முடிந்த அடுத்த ஆண்டே இறந்துவிட்டார். இவரது அண்ணன் ,சமண அறிஞரான தேவகுமார் ஜெயின் ,சந்தபாயை படிக்க ஊக்குவிக்கிறார், இது அந்தக் காலத்தில் அசாதாரணமானது ஆகும்.
# சந்தபாய்

## இதழ்கள்

*அவர் 1921 ஆம் ஆண்டில் ஜெயின் மஹிலதர்ஷ்* என்ற பத்திரிகையைத் தொடங்கி பல ஆண்டுகளாக அதைத் பதிப்பாசிரியராகப் பணிபுரிந்தார். இவர் *உப்தேஷ் ரத்னா மாலா, சௌபாக்யா ரத்னா மாலா, நிபந்த் ரத்னா மாலா, ஆதர்ஷ் கஹனியன், ஆதர்ஷ் நிபந்த் , மற்றும் நிபந்த் தர்ப்பன்* உட்பட பல புத்தகங்கள் எழுதினார்.
# உப்பலபாடு பறவைகள் சரணாலயம்

**உப்பலபாடு பறவைகள் சரணாலயம்** (Uppalapadu Bird Sanctuary) என்பது இந்தியாவின் ஆந்திர மாநிலத்தில் உள்ள குண்டூர் நகரத்திற்கு அருகில் உள்ள உப்பலபாடுவில் அமைந்துள்ளது. சைபீரியா, ஆத்திரேலியா போன்ற பல்வேறு நாடுகளிலிருந்து குடிபெயர்ந்த மஞ்சள் மூக்கு நாரைகள், கூழைக்கடாக்கள் மற்றும் பிற பறவைகள் கிராம நீர்நிலைகளை கூடு கட்ட பயன்படுத்துகின்றன.  
இந்த சரணாலயம் 25 ஆண்டுகளுக்கு முன்பு இங்கு நிறுவப்பட்டது. 2002 ஆம் ஆண்டில், உப்பலபாடு பறவைகள் சரணாலயம் குளம் வனத்துறையால் கையகப்படுத்தப்பட்டது. தற்போது கிராம சுற்றுச்சூழல் மேம்பாட்டுக் குழுவின் கட்டுப்பாட்டில் உள்ளது. பறவைகள் முட்டையிடுவதற்கு ஏற்ற சூழல் இருப்பதாலும், அவைகளுக்கான உணவு கிடைப்பதாலும் பெருமளவு பறவைகள் இங்கு வருகின்றன. இது சீனா, நேபாளம், இமயமலை, நைஜீரியா, இலங்கை, ஆப்பிரிக்கா போன்ற நாடுகளைச் சேர்ந்த பறாவைகளின் புகழிடமாகும்.  
இந்த நீர்நிலைகளில் பறவைகளின் எண்ணிக்கை முன்பு சுமார் 12,000 ஆக இருந்தது. இருப்பினும் தற்போது குறைந்து வரும் வாழ்விடம் காரணமாக சமீபத்தில் சுமார் 7000 பறவைகள் மட்டுமே இந்த ஆண்டு வாழ்விடத்தில் வளர்கின்றன. ஆனால் செயற்கை மரங்களைச் சேர்ப்பது, உள்ளூர் விழிப்புணர்வு, குளங்களுக்கு சரியான நீர் வழங்கல் போன்ற சில முயற்சிகளும் நடந்துள்ளன. கூழைக்கடாக்களின் எண்ணிக்கை 1500 க்கும் அதிகமாக இருக்கலாம்.
# உப்பலபாடு பறவைகள் சரணாலயம்

## அணுகல்

குண்டூரிலிருந்து 8 கி.மீ தூரத்தில் உப்பலபாடு அமைந்துள்ளது. இது பெடகாகனி மண்டலத்தில் அமைந்துள்ளது. சாலை வழியாகவே இதை அடைய முடியும். தவிர வேறு எந்த தொடர் வண்டி வசதியும் இல்லை. விமானம் மூலம் கன்னவரத்தை அடைந்து வேறு வாகனம் மூலம் 52 கி.மீ. பயணித்து இந்த இடத்தை அடையலாம். தொடர் வண்டி வசதி குண்டூர் வரை உள்ளது. அங்கிருந்து 8 கி.மீ. தூரத்தில் இந்த பறாவிகள் சரணாலயம் அமைந்துள்ளது.
# சுவேதா சிங்

**சுவேதா சிங்** (Sweta Singh) ஓர் இந்திய பத்திரிகையாளர் மற்றும் செய்தி தொகுப்பாளராவார் . இவர் ஆஜ் தக்கில் செய்தி தொகுப்பாளராகவும், சிறப்பு நிரலாக்கத்தின் நிர்வாக ஆசிரியராகவும் உள்ளார்.
# சுவேதா சிங்

## தொழில்

பாட்னா பல்கலைக்கழகத்தில் பட்டப்படிப்பின் முதல் ஆண்டில் இருந்தபோதே சிங் தனது எழுத்து வாழ்க்கையைத் தொடங்கினார். 1998 ஆம் ஆண்டில் மின்னணு ஊடகங்களுக்கு மாறுவதற்கு முன்பு, *டைம்ஸ் ஆப் இந்தியா* பாட்னா பதிப்பு மற்றும் *இந்துஸ்தான் டைம்ஸ்* பாட்னா பதிப்பில் எழுத்தாளராக இருந்தார். இவர் 2002 இல் ஆஜ் தக்கில் சேருவதற்கு முன்பு ஜீ நியூஸ் மற்றும் சகாரா நிறுவனங்களில் விளையாட்டு தொடர்பான செய்திகளை எழுதுவதில் நிபுணத்துவம் பெற்றவராக இருந்தார். இவரது நிகழ்ச்சி *சவுரவ் கா* சிக்ஸர் 2005 ஆம் ஆண்டில் விளையாட்டு பத்திரிகை கூட்டமைப்பின் சிறந்த விளையாட்டுத் திட்டத்திற்கான விருதை வென்றது. ஆஜ் தக் செய்தி தொகுப்பாளராக *சக்ரவ்யுவு மற்றும்* *சக் தே!* போன்ற சில படங்களிலும் இவர் தோன்றியுள்ளார். 2015 பீகார் சட்டமன்றத் தேர்தலின் போது *பட்லிபுத்ராவின் வரலாறு* நிகழ்ச்சியையும் இவர் வழங்கினார்.
# பவானி ஐயர்

**பவானி ஐயர்** (Bhavani Iyer) மும்பையைச் சேர்ந்த இந்திய திரைக்கதை எழுத்தாளர் மற்றும் புதின எழுத்தாளர் ஆவார்.
# பவானி ஐயர்

## தொழில்

பவானி ஐயர் ஒரு முன்னணி விளம்பர நிறுவனமான ஐபி & டபிள்யூ அட்வர்டைசிங்கில் தனது வாழ்க்கையைத் தொடங்கினார். பின்னர் இவர் பத்திரிகை துறையில் பணியாற்றினார் மற்றும் *ஸ்டார்டஸ்ட் திரைப்பட பத்திரிகையின் ஆசிரியராகப் பணியாற்றினார்.* சஞ்சய் லீலா பன்சாலியின் *பிளாக்* மூலம் திரைக்கதை அறிமுகமானார். பன்சாலியின் *குசாரிஷ்*, விக்ரமாதித்யா மோட்வானின் *லூடெரா* மற்றும் ஃபாக்ஸின் ஹிட் ஷோ *24 இன் (இந்தியத் தொலைக்காட்சி தொடர்)* இந்திய பதிப்பு ஆகியவற்றின் திரைக்கதையினை இணைந்து எழுதினார். விமர்சன ரீதியாக பாராட்டப்பட்ட ராசி என்ற உளவு நாடகத்தையும் இவர் எழுதியுள்ளார், இது 1971 ஆம் ஆண்டு இந்தியா-பாகிஸ்தான் போரின்போது அமைக்கப்பட்ட எல்லை தாண்டிய உளவுத்துறையின் கதையினை அடிப்படையாகக் கொண்டது. பிப்ரவரி 19, 2021 அன்று, ஜெய்ப்பூர் காயத்ரி தேவியின் மூன்றாவது மகாராணி மனைவியின் வாழ்க்கை வரலாற்றுத் தொடரை எழுதுவதாக அறிவித்தார்.  
இவரது முதல் புதினமான அனோன் விமர்சகர்களிடமிருந்தும் வாசகர்களிடமிருந்தும் நல்ல வரவேற்பைப் பெற்றுள்ளது.
# பவானி ஐயர்

## திரைப்படவியல்

### திரைப்படங்கள்

- *பிளாக்* (2005)
- *சுவாமி* (2007)
- *குசாரிஷ்* (2010)
- *லூடெரா* (2013)
- *ஒன் நைட் ஸ்டாண்ட்* (2016)
- *ராசி* (2018)
# பவானி ஐயர்

## திரைப்படவியல்

### தொலைக்காட்சி நிகழ்ச்சிகள்

- *24 (இந்திய தொலைக்காட்சி தொடர்) (2013–16)*
- *எவரெஸ்ட் (இந்திய தொலைக்காட்சி தொடர்) (2014)*
- *மேரி ஆவாஸ் ஹாய் பெச்சான் ஹை (2016)*
- *காஃபிர் (2019)*
# க. வரலட்சுமி

**கே. வரலகட்சுமி** (K.Varalakshmi ; பிறப்பு 24 அக்டோபர் 1948) ஒரு தெலுங்கு சிறுகதை எழுத்தாளர்.
# க. வரலட்சுமி

## வாழ்க்கை

இவர் ஆந்திராவின் கிழக்கு கோதாவரியில் உள்ள ஜகம்பேட்டாவில் பிறந்தார். இவர் பல்லா வெங்கட ரமணா மற்றும் பங்கராமா ஆகியோரின் மூத்த மகள் ஆவார்.  
ஜகம்பேட்டாவில் பள்ளிக்கல்வி பயின்றார். ஆந்திர பல்கலைக்கழகத்தில் முதுகலைப் பட்டம் பெற்றார்.  
இவர் 1964 ஆம் ஆண்டில் கலா ராமமோகன ராவை மணந்தார். இவர்களுக்கு மூன்று குழந்தைகள் உள்ளனர். இவர்களது மகன் கே.ரவீந்திர பானிராஜ் ஹைதராபாத்தில் சுற்றுலாத் திட்ட ஆலோசகர் ஆவார். இவரது மூத்த மகள் கே.கீதா ஒரு தெலுங்கு கவிதை எழுத்தாளர் ஆவார். இவர்களின் இளைய மகள் ஸ்ரீ லலிதாவும் கதை எழுத்தாளராவார்.  
இவரது பெரும்பாலான படைப்புகள் கிராமப்புற பெண்களை அடிப்படையாகக் கொண்டவை ஆகும்.
# க. வரலட்சுமி

## விருதுகள்

### கவிதை

ஸ்ரீ ஸ்ரீ, தேவுலப்பள்ளி கிருஷ்ணசாஸ்திரி, கந்துகுரி ராஜ்யலட்சுமி மற்றும் பல.
# க. வரலட்சுமி

## விருதுகள்

### கதை

- சுசீலா நாராயண ரெட்டி விருது
- சாசோ ஸ்பூர்த்தி விருது
- விமலசந்தி விருது
- சஹ்ருதயா சாஹிதி விருது
- ஹசன் பாத்திமா விருது
- ரஞ்சனி விருது
- அஜோ-விபோ விருது
- ஆட்டோ கதா விருது
- தனா கதா விருது
- ரங்கவள்ளி விருது
- புலிகாந்தி விருது
- ஆர்.எஸ்.கிருஷ்ண மூர்த்தி விருது
- தெலுங்கு பல்கலைக்கழகத்தின் தர்மநிதி விருது
- ஸ்ரீ பெடிபோட்லா சுப்பராமையா விருது மற்றும் பல
# க. வரலட்சுமி

## தேர்ந்தெடுக்கப்பட்ட படைப்புகள்

### கதை

- *ஜீவரகம், 1996*
- *மேட்டி-பங்கரம், 2001*
- *அதாது-நேனு , 2007*
- *க்ஷதகத்ரா , 2014*
- *பிட்டகுல்லு, 2016*
# க. வரலட்சுமி

## தேர்ந்தெடுக்கப்பட்ட படைப்புகள்

### கவிதை

- *ஆமே*, 2002
# மாலினிதன்

**மாலினிதன்** (Malinithan) என்பது ஒரு தொல்பொருள் தளமாகும். இது இந்திய மாநிலமான அருணாச்சல பிரதேசத்தில் பிரம்மபுத்திரா ஆற்றின் வடக்கு கரையில் ஆரம்பகால இடைக்காலத்தின் ஒரு இந்துக் கோவிலின் இடிபாடுகளைக் கொண்டுள்ளது. இடிபாடுகளின் தொல்பொருள் ஆய்வுகள் இப்பகுதியில் இந்து மத செல்வாக்கின் காலத்தில் கறுப்பு கிரானைட் கற்களால் கோயில் கட்டப்பட்டதாக குறிப்பிடுகிறது. இது 13 முதல் 14 ஆம் நூற்றாண்டில் சுதியா மன்னர்களால் கட்டப்பட்டது. சுதியா மன்னர்கள் தங்கள் இராச்சியத்தின் பல்வேறு பகுதிகளில் பிராமணர்களுக்கு நில மானியங்களை வழங்கத் தொடங்கிய காலம் இது. சுதியா பழங்குடி தெய்வமான கெச்சாய்-கைட்டி, பாழடைந்த கோவிலில் வழிபடப்பட்ட பிரதான தெய்வம் என்று நம்பப்பட்டது.
# மாலினிதன்

## அமைவிடம்

மாலினிதன் தொல்பொருள் தளம் இலிகாபலி நகரத்தில் உள்ள சியாங் மலைகளின் அடிவாரத்தில் அமைந்துள்ளது. இது அருணாச்சல பிரதேசத்தின் கீழ் சியாங் மாவட்டத்தின் துணைப்பிரிவாகும். இது 21 மீட்டர் (69 அடி) உயரத்திலுள்ள ஒரு மலையில் அமைந்துள்ளது. இதைச் சுற்றி சமவெளிகளும்ம் பிரம்மபுத்திரா ஆறும் அமைந்துள்ளது.
# மாலினிதன்

## கதை

இந்த தளம் பிரித்தானிய இராச்சியத்தின் காலங்களில் கண்டுபிடிக்கப்பட்டது. இதன் பின்னர் கதைகள் இந்த தளத்திற்காக புனையப்பட்டுள்ளன. இந்தப் புராணத்தின் படி, கிருட்டிணன் விதர்பாவின் மன்னர் பீஷ்மகாவின் மகள் ருக்மணியைத் திருமணம் செய்ய விரும்பியபோது, சிசுபாலனுடனான திருமணத்திற்கு முன்பு அவளை கடத்திச் சென்றதாகக் கூறப்படுகிறது. கிருட்டிணரும் ருக்மிணியும் பின்னர் பீஷ்மகாநகரில் இருந்து துவாரகைக்குச் சென்று, மாலினிதனில் தங்களை நிறுத்திக் கொண்டு, அங்கே சிவன் மற்றும் துர்கையின் விருந்தினர்களாக இருந்தனர். சிவனின் மனைவியான பார்வதி, தனது விருந்தினர்களை அன்புடன் வரவேற்று, தனது பழத்தோட்டத்திலிருந்து பறிக்கப்பட்ட பூக்களால் செய்யப்பட்ட மாலைகளை அவர்களுக்கு வழங்கினார். தமிரேசுவரி கோயில், புரா-பூரி, பதும் புகுரி போன்ற சதியாவின் தளங்களிலும், நக்சபர்பத் மற்றும் புரோய் கோட்டை போன்ற பிற இடங்களிலும் காணப்பட்டதை விட மாலினியில் கல் செதுக்கல்கள் அதிகமாகக் காணப்பட்டன. இந்த கட்டமைப்புகள் அனைத்தும் ஒரே காலகட்டத்தில் ஒரே மக்களால் கட்டப்பட்டவை என்பதைக் குறிக்கிறது. அதாவது சுதியா மன்னர்களின் ஆட்சிக் காலத்தில் கட்டப்பட்டவை. கி.பி 1442 இல் சுதியா மன்னர் முக்ததர்மநாராயணனால் கட்டப்பட்ட செங்கல் சுவரின் அஸ்திவாரத்தில் தமரேசுவரி கோயிலில் அடையாளங்கள் காணப்பட்டன என்பது சுவாரஸ்யமானது.
# நிபேதிதா சென்

**நிபேதிதா சென்** (Nibedita Sen) வங்காள புதின எழுத்தாளர் ஆவார். இவர் ஆஸ்டவுண்டிங், நெபுலா மற்றும் ஹ்யூகோ விருதுகளுக்கான இறுதிப் போட்டியாளராக இருந்துள்ளார்.
# நிபேதிதா சென்

## வாழ்க்கை

சென் கல்கத்தாவில் பிறந்தார். அமெரிக்காவுக்குச் செல்வதற்கு முன்பாக இவர் "இந்தியாவில் பல ஆங்கில பட்டங்களைப் பெற்றுள்ளார்". இவர் தற்போது நியூயார்க் நகரில் ஆசிரியராக பணிபுரிகிறார். இவர் ஒரு விளையாட்டாளர் மற்றும் கலைஞர் ஆவார்.
# நிபேதிதா சென்

## தொழில் வாழ்க்கை

சென் *கிளாரியன் வெஸ்ட்டில்* 2015 ஆம் ஆண்டில் பட்டம் பெற்றார். மேலும் ,2017 முதல் ஊக புனைகதைத் துறையில் தீவிரமாக செயல்பட்டு வருகிறார்.
# நிபேதிதா சென்

## நூலியல்

### குறுகிய புனைகதை

- "*நெவர் யான் அன் எ பன்யன் ட்ரீ" ( அனதேமா, ஆகஸ்ட் 2017)*
- *"லெவியதன் எசிங்ஸ் டூ மீ பியூடிஃபுல்லி " ( நைட்மேர் இதழ், ஜூன். 2018)*
- *"பீஜியன்ஸ்" ( ஃபயர்சைட் காலாண்டு, ஜூலை. 2018)*
- *"ஸ்பெக்சா, ஸ்டார்ட் டைனோசர்" ( ராபர்ட் டைனோசர் புனைகதை!, ஆகஸ்ட் 3, 2018)*
- *"வீ சேங் யூ அஸ் இவர்ஸ்" ( தி டார்க் # 49, ஜூன். 2019)*
- *"அட்வைஸ் ஃபார் யுவர் ஃபர்ஸ்ட் டைம் அட் தெ ஃபேரி மார்க்கெட்" ( ஃபயர்சைட் இதழ், ஜூலை 2019)*
# நிபேதிதா சென்

## நூலியல்

### ஆந்தாலஜீஸ்

- *நெபுலா இவார்ட்ஸ் ஷோகேஸ் 54* (2020)
# நிபேதிதா சென்

## விருதுகள்

சிறந்த புதிய எழுத்தாளருக்கான 2020 *ஆஸ்டவுண்டிங்* விருதுக்கான இறுதிப் போட்டியாளராக சென் இருந்தார். "*தெ எக்செர்ப்ட்ஸ் ஃபிரம் அன் அன்னோடட் பிப்லியோகிராபி ஆன் தெ விமன் ஆஃப் ரட்னபார் ஐலேண்ட்*" நூலிற்காக 2020 சிறந்த சிறுகதைக்கான நெபுலா விருது மற்றும் சிறந்த சிறுகதைக்கான 2020 ஹ்யூகோ விருது ஆகிய இரண்டிற்கும் இறுதிப் போட்டியாளருக்கான பிரிவில் இடம்பெற்றார்.
# ஷீலா கம்பட்கோன்

**ஷீலா கேசவ் கம்பட்கோன்** ( Konkani ; 11 பிப்ரவரி 1932 - 5 செப்டம்பர் 2011) ஒரு குறிப்பிடத்தக்க கொங்கனி கவிஞர், நாடக ஆசிரியர் மற்றும் இலக்கியவாதி ஆவார். இவரது அதிகாரப்பூர்வ பெயர் விஜயலட்சுமி கேசவ் கம்பட்கோன் .  
ஷீலா கம்பட்கோன் , 11 ஜனவரி 1932 இல் மங்களூர் சித்ரபதி சரஸ்வதி பிராமண குடும்பத்தில் ராமாராவ் கத்ரே என்பவருக்கு மகளாகப் பிறந்தார்.
# ஷீலா கம்பட்கோன்

## ஆரம்பகால வாழ்க்கை மற்றும் கல்வி

கம்பட்கோன் மூன்று மாத வயதில் தாயை இழந்தார். இவரது அத்தை கில்பாடி சுந்தரிபாயிடம் அடைக்கலமாக இருந்தார். கில்பாடி, ஆசிரியை மற்றும் சமூக சேவகர் ஆவார். இவர் 1948இல் மங்களூரில் எஸ்எஸ்எல்சி கல்வி பயின்றார். இவருடைய அத்தையால் இலக்கியத்தின் மீது இவருக்கு ஆர்வம் ஏற்பட்டது.
# ஷீலா கம்பட்கோன்

## இலக்கிய வாழ்க்கை

இவரது பள்ளி நாட்களிலிருந்து, பாடல்கள், கவிதைகள் எழுதினார். இவருடைய குழு நண்பர்கள் மற்றும் அயலவர்களுடன் இணைந்து பாடப்பட்டு படிக்கப்பட்டு இயற்றப்பட்டன. கல்லூரி பத்திரிகைக்கும் இவர் எழுதுவது வழக்கம். அனைத்திந்திய வானொலியின் மும்பை நிலையத்தில் கொங்கனி பிரிவில் இவர் சில கவிதைகளையும் எழுதியுள்ளார்.  
இவர் 2010 ஆம் ஆண்டில், கிசோ பானு ஹசோ எனும் தொகுப்பினை எழுதியுள்ளார் .
# வார்ப்புரு:Infobox YouTube personality

<includeonly></span>}}
}}
}}
| image = }
| caption = }}  
| image2 = }|sizedefault=upright=1|alt=}|suppressplaceholder=yes}}
| caption2 = }}}  
| headerstyle = background-color: ; line-height: 1.5em;  
| header1 =  
| label3 = பிறப்பு
| data3 =  
| label4 = இறப்பு
| data4 =  
| label5 = பூர்வம்
| data5 = }}  
| label6 = நாடு
| data6 = }
| class6 = category  
| label7 = கல்வி
| data7 = }  
| label9 = தொழில்
| data9 = }
| class9 = role  
| label10 = Height
| data10 = }} | ||}|ft|}|in}} }}}  
| label12 = <span>Partner(s)</span>
| data12 = }  
| label13 = <span>Spouse(s)</span>
| data13 = }  
| label14 = <span>Children</span>
| data14 = }  
| label15 = <span>Relatives</span>
| data15 = }  
| label16 = Net worth
| data16 = }  
| label17 = கையெழுத்து
| data17 = }}  
| label18 = வலைதளம்
| data18 = }}}  
| data19 =  
| header20 = ||}}}}}}|யூடியூப் தகவல்}}}}  
| label21 = தகவலோடை
| data21 = }} }}|} }}  
| label22 =
| data22 = }
| class22 = nickname  
|label23 = Location
|data23 = }  
|label24 = வலைதளம்
|data24 = }  
| label25 = Created by
| data25 = }  
| label26 = Presented by
| data26 = }  
| label27 = செயலில் இருந்த ஆண்டுகள்
| data27 = }}}  
| label28 = காணொளி வகை(கள்)
| data28 = }}  
| label29 = சந்தாதாரர்கள்
| data29 =  
| label30 = மொத்தப்&nbsp;பார்வைகள்
| data30 =  
| label31 = Network
| data31 = }  
| label32 = இனைந்து பணியாற்றியோர்
| data32 = }  
| label33 = பிரபலமான வசனங்(கள்)
| data33 = }  
| label34 = Contents are in
| data34 = }  
| rowcellstyle42 = padding: 0
| data42 =  
| data52 =  
| belowstyle = color: darkslategray;
| below = }
}}</includeonly><noinclude></noinclude>
# இரதன்பூர், சத்தீசுகர்

**இரதன்பூர்** (Ratanpur) என்பது இந்திய மாநிலமான சத்தீசுகரில் பிலாஸ்பூர் மாவட்டத்தில் உள்ள ஒரு நகரமும் நகராட்சியுமாகும். இது தேசிய நெடுஞ்சாலை 200இல் பிலாஸ்பூரிலிருந்து அம்பிகாபூர் நோக்கி 25 கிலோமீட்டர் (16 மைல்) தொலைவில் அமைந்துள்ளது.
# இரதன்பூர், சத்தீசுகர்

## வரலாறு

இந்த ஊர் முதலில் **இரத்தினபுரி**என்று அழைக்கப்பட்டது, திரிபுரியின் காலச்சுரிஸின் ஒரு கிளையாக இருந்த இரத்னபுராவின் தலைநகராக இருந்தது. பொ.ச. 1114இல் இங்கு ஆட்சி புரிந்த உள்ளூர் மன்னர் முதலாம் ஜஜ்ஜாலதேவன் கல்வெட்டின் படி, அவனது மூதாதையர் கலிங்கராஜா தட்சிணப் கோசலா பகுதியை கைப்பற்றி, தும்மனாவை (நவீன துமனை) தனது தலைநகராக மாற்றினார். கலிங்கராஜாவின் பேரன் இரத்னராஜா இரத்னபுராவை (நவீன இரத்தன்பூர்) நிறுவியத் தெரிகிறது.  
1407ஆம் ஆண்டில், இரதன்பூர் இராச்சியம் இரண்டு பகுதிகளாகப் பிரிக்கப்பட்டது. அதன் இளைய கிளை ராய்ப்பூரிலிருந்து ஆட்சி செய்தது.  
இது 18ஆம் நூற்றாண்டு வரை, சத்தீசுகரின் பெரிய பகுதிகளை ஆண்டு வந்தது. அந்தப் பகுதி போன்சலேக்களின் கைகளுக்கும் பின்னர், பிரிட்டிசாரின் கட்டுப்பாட்டிற்கு செல்லும் வரை ஹைஹையவன்சி இராச்சியத்தின் தலைநகராக தொடர்ந்தது.
# இரதன்பூர், சத்தீசுகர்

## புள்ளிவிவரங்கள்

இந்தியாவின் 2001 மக்கள் தொகைக் கணக்கெடுப்புப்படி , இரத்தன்பூரில் 19,838 மக்கள் தொகை இருந்தது. ஆண்கள் 51% மக்கள்தொகையும் பெண்கள் 49% ஆகவும் உள்ளனர். இரத்தன்பூரின் சராசரி கல்வியறிவு விகிதம் 59% ஆகும். இது தேசிய சராசரியான 59.5% ஐ விட குறைவாகவும், ஆண்களின் கல்வியறிவு 70% ஆகவும், பெண் கல்வியறிவு 47% ஆகவும் உள்ளது. இரத்தன்பூரில், மக்கள் தொகையில் 17% 6 வயதுக்குட்பட்டவர்கள்.
# இரதன்பூர், சத்தீசுகர்

## பண்பாடும் மதமும்

இந்த நகரம் ஒரு மத மையமாக பிரபலமாக உள்ளது. மேலும் பல இந்து பக்தர்கள் இங்கு வந்து தங்கள் பிரார்த்தனைகளைச் செய்து ஆசீர்வாதங்களைத் தேடுகிறார்கள், மகாமயா கோவில், கோசலேசுவரி என்றும் அழைக்கப்படும் மகாமாயா தெய்வம், தெற்கு கோசலத்தின் (நவீன சத்தீசுகர்) தெய்வத்திற்கு தலைமை தாங்கிக் கொண்டிருக்கிறார்.  
பூத மகாதேவ், இராம்தேக்ரி போன்ற பல கோயில்களும் இங்கு அமைந்துள்ளன.